निर्माणको जिम्मा लिएको प्यारामाउण्ट कन्ष्ट्रक्शनले अहिलेसम्म करीब ८० प्रतिशत काम सकिएको र ३ महीनाभित्र निर्माण पूरा हुने बताएको छ । प्यारामाउण्टका कम्पनीका मनोजकुमार चौधरीका अनुसार पहिलो चरणमा लेडर स्टेप निर्माणको काम दुई महीनामा सकिनेछ । त्यसपछि १ महीनामा बञ्जीका लागि आवश्यक स्टीलका काम हुनेछन् । ५ सय २० मिटर लामो र २ सय २८ मिटर उचाइको सिङ्गल स्पान झोलुङ्गे पुलसहित कालीगण्डकीको खोँचमा बागलुङको नारायणस्थान र पर्वतको कुश्मा जोड्ने गरी बनाइएको पुलमा बन्ने यो बञ्जी मुलुककै नमूना मानिएको छ ।
